CELEX: C2006/294/52
Language: el
Date: 2006-12-02 00:00:00
Title: Υπόθεση C-396/06: Αίτηση για την έκδοση προδικαστικής αποφάσεως, την οποία υπέβαλε το østre Landsret (Δανία) στις 21 Σεπτεμβρίου 2006 — Eivind F. Kramme κατά SAS Scandinavian Airlines Danmark A/S

2.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 294/29
            
         Αίτηση για την έκδοση προδικαστικής αποφάσεως, την οποία υπέβαλε το østre Landsret (Δανία) στις 21 Σεπτεμβρίου 2006 — Eivind F. Kramme κατά SAS Scandinavian Airlines Danmark A/S
   (Υπόθεση C-396/06)
   (2006/C 294/52)
   Γλώσσα διαδικασίας: η δανική
   Αιτούν δικαστήριο
   østre Landsret.
   Διάδικοι στην υπόθεση της κύριας δίκης
   
      Ενάγων: Eivind F. Kramme.
   
      Εναγομένη: SAS Scandinavian Airlines Danmark A/S.
   Προδικαστικά ερωτήματα
   
               1)
            
            
               Υφίσταται έκτακτη περίσταση, όταν ένα αεροσκάφος τίθεται εκτός κυκλοφορίας συνεπεία τεχνικών προβλημάτων που έχουν ως αποτέλεσμα ματαίωση πτήσεως (βλ. το άρθρο 5, παράγραφος 3, του κανονισμού (ΕΚ) 261/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για τη θέσπιση κοινών κανόνων αποζημίωσης των επιβατών αεροπορικών μεταφορών και παροχής βοήθειας σε αυτούς σε περίπτωση άρνησης επιβίβασης και ματαίωσης ή μεγάλης καθυστέρησης της πτήσης και για την κατάργηση του κανονισμού (ΕΟΚ) 295/91);
            
         
               2)
            
            
               Σε περίπτωση καταφατικής απαντήσεως στο πρώτο ερώτημα, ποια εύλογα μέτρα κατά τον κανονισμό πρέπει να λάβει μια αεροπορική εταιρία για να αποφευχθεί η ματαίωση της πτήσεως συνεπεία τεχνικών προβλημάτων;
            
         
               3)
            
            
               Σε περίπτωση καταφατικής απαντήσεως στο πρώτο ερώτημα, θεωρείται ότι έχει λάβει μια αεροπορική εταιρία όλα τα εύλογα μέτρα κατά τον κανονισμό για να αποφευχθεί ματαίωση της πτήσεως, εάν μπορεί να διαπιστωθεί ότι δεν υπήρχε κανένα διαθέσιμο αεροσκάφος για να εκτελέσει την πτήση, για την οποία είχε προγραμματισθεί ένα αεροσκάφος που τέθηκε εκτός κυκλοφορίας συνεπεία τεχνικών προβλημάτων;
            
         
               4)
            
            
               Σε περίπτωση καταφατικής απαντήσεως στο πρώτο ερώτημα, έχει πάντως σημασία το ότι τα σχετικά με τα τεχνικά προβλήματα αποδεικτικά στοιχεία που επικαλείται η αεροπορική εταιρία προέρχονται αποκλειστικώς από αυτή την εταιρία;